পিরোজপুর, ৮ জুলাই (শীর্ষ নিউজ ডটকম): পিরোজপুরের মঠবাড়িয়ায় প্রভাবশালী কর্তৃক হিন্দু পরিবারের বসতবাড়ি দখলের অভিযোগে মামলা হয়েছে। বৃহস্পতিবার উত্তম শিকারী বাদী হয়ে মঠবাড়িয়া সিনিয়র জুডিশিয়াল ম্যাজিস্ট্রেট আদালতে মামলাটি দায়ের করেন।  মামলা সূত্রে জানা যায়, উপজেলার আন্ধারমানিক গ্রামের উত্তম শিকারীর পৈত্রিক সূত্রে পাওয়া ৩৩ শতাংশ বসত জমি পৌরসভার কলেজ পাড়া এলাকার প্রফেসর আ. খালেক, তার ছেলে মো. মাসুদ ও তাদের সহযোগী নূর হোসেন, মিরাজ মিয়া, সোহেল মিয়া, গনি মিয়া, বাদশা মিয়াসহ অজ্ঞাত আরো ৫/৬ জন গত ৪ জুলাই দেশীয় অস্ত্রশস্ত্রে সজ্জিত হয়ে দখল করে নেয়। এ সময় উত্তম শিকারী ও তার পরিবারের লোকজন বাধা দিতে এলে তারা তাদেরকে বেদম মারপিট করে এবং ¯^‡Y©i চেইন, মোবাইল ও নগদ টাকা ছিনিয়ে নেয়। তাদের চিৎকারে এলাকার লোকজন ছুটে এলে হামলাকারীরা পালিয়ে যায়। পরে উত্তম  শিকারী বাদী হয়ে তাদের নামে গতকাল একটি মামলা দায়ের করেন। কিন্তু আসামিরা মামলা তুলে নিতে তাকে হুমকি দিচ্ছে বলে অভিযোগ করেন বাদী উত্তম শিকারী। তিনি বলেন, বর্তমানে তার পরিবারের লোকজন নিরাপত্তাহীনতায় ভুগছে। এ ব্যাপারে প্রশাসনের হস্তক্ষেপ কামনা করেছেন ভুক্তভোগীরা।  (শীর্ষ নিউজ ডটকম/প্রতিনিধি/ওআর/শাসি/আরআর/২০.২৮ ঘ.)